Tim Bevan

Tim Bevan (født 1957) er en filmprodusent fra New Zealand.

Tidlig liv 
Bevan ble født i Queenstown.

Utdanning 
Bevan tok sin utdanning ved Sidcot School, en friskole i Mendip Hills nær landsbyen Winscombe i North Somerset i det sørlige England.

Liv og karriere 
Bevan grunnla Working Title Films i London sammen med Sarah Radclyffe og Graham Bradstreet på 1980-tallet. (Eric Fellner jobber nå med Bevan i Working Title Films). Blant Bevans over 40 filmer som produsent finner man Moonlight and Valentino, Fargo, O Brother, Where Art Thou?, The Guru, Captain Corelli's Mandolin, Love Actually, Notting Hill, Elizabeth, Bridget Jones' dagbok, Om forlatelse, og Frost/Nixon. Per dags dato har filmene han har produsert tjent inn nesten fire milliarder dollar på verdensbasis uten å ha justert for inflasjon.

Working Title Films skrev under på en avtale med Universal Studios i 1999 for 600 millioner dollar, som ga Bevan og Fellner retten til å ta på seg prosjekter med et budsjett på opp til 35 millioner dollar uten å måtte høre med sine regnskapsførere.

Bevan var medprodusent på musikalen Billy Elliot.

Privatliv 
Bevan er skilt fra den engelske skuespillerinnen Joely Richardson. De to har en datter, Daisy, født i 1992. Han er nå gift med Amy Gadney, og de to har en datter født i 2001, Nell, og en sønn født i 2003, Jago.

Filmografi 
 The Secrets (2014)
 Trash (2014)
 The Theory of Everything (2014)
 Everest (2015)
 London Spy (2015)
 Hail, Caesar! (2016)
 Darkest Hour (2017)
 Victoria & Abdul (2017)

Priser 
 2005 Kommandør av Den britiske imperieordenen (CBE)
 2013 Æresdoktorgrad fra University of York

Referanser

Eksterne lenker 
 

Britiske filmprodusenter
Fødsler i 1957